rejauldu/bengali-wikipedia huggingface dataset:
ম্যাশড পটেটো, ম্যাশড পটেটোস (আমেরিকান ইংরেজি এবং কানাডার ইংরেজি) বা ম্যাশড টেটার বা কথ্য ভাষায় ম্যাশ (ব্রিটিশ ইংরেজি) নামে পরিচিত। এটি সিদ্ধ নরম আলু, দুধ, মাখন, লবণ এবং মরিচ যোগ তৈরি করা একটি খাবার। এটি সাধারণত মাংস বা সবজির জন্য সহযোগী-পরিবেশন পদ হিসেবে পরিবেশন করা হয়। যখন আলুগুলো পুরোপুরি ভর্তা না করে মোটামুটিভাবে ভর্তা করা হয়, তখন তাদের স্ম্যাশড পটেটোস বলা হয়। তৈরিকৃত ম্যাশড পটেটো এবং হিমায়িত ম্যাশড পটেটো হিসেবেও এটি পাওয়া যায়। অনেক সময় ম্যাশড পটেটো অন্য খাবার তৈরির উপকরণ হিসেবেও ব্যবহৃত হয়।   উপকরণ  বেশিরভাগ রন্ধন শিল্পী "আটাযুক্ত" আলু ব্যবহারের পরামর্শ দেন। সর্বাধিক পরিচিত জাতগুলো হলো কিং এডওয়ার্ড, রাসেট, গোল্ডেন ওয়ান্ডার এবং রেড রাস্কেল।  সাধারণত মাখন, দুধ বা দধি, লবণ, এবং মরিচ যোগ করা হয়। অন্যান্য অনেক মশলাও ব্যবহার করা যেতে পারে, যার মধ্যে রয়েছে ভেষজ (বিশেষত পার্সলে এবং চিবস), মশলা (বিশেষ করে জায়ফল), রসুন, পনির, বেকন, টক দই, খাস্তা পেঁয়াজ বা বসন্ত পেঁয়াজ, ক্যারামেলাইজড পেঁয়াজ এবং সরিষা।   ইতিহাস  ম্যাশড পটেটোর একটি প্রাথমিক রন্ধনপ্রণালী ১৭৪৭ সালে হান্না গ্লাসেসের "দ্য আর্ট অফ কুকরি" তে পাওয়া যায়। তার রন্ধনপ্রণালীতে আলুকে দুধ, লবণ এবং মাখনের সাথে একটি পাত্রে ভর্তা করা হয়।Hannah Glasse, The Art of Cookery, 1747, p. 148 full text  রন্ধনসম্পর্কীয় ব্যবহার thumb|ফ্রাঙ্কফুর্টার রিপ্পচেন, সয়ারক্রাউট এবং সরিষার সাথে পরিবেশন করা ম্যাশড পটেটো|center  ম্যাশড পটেটো একটি সহযোগী-পরিবেশন পদ হিসেবে পরিবেশন করা যেতে পারে, তবে প্রায়ই ব্রিটিশ দ্বীপে সসেজের সাথে পরিবেশন করা হয়, যেখানে এটি ব্যাঙ্গার অ্যান্ড ম্যাশ নামে পরিচিত। ম্যাশড পটেটো, শেফার্ডস অ্যান্ড কটেজ পাই, অর্কনি ক্ল্যাপশট, পিরোগি, কোলক্যানন, ডাম্পলিংস, আলু প্যানকেকস, পটেটো ক্রোকেটস এবং গনোচি-সহ অন্যান্য বিভিন্ন খাবারের উপাদান হতে পারে।  যুক্তরাজ্যে, ঠান্ডা আলু ভর্তা তাজা ডিমের সাথে মিশ্রিত করা হয় এবং তারপর আলুর কেক তৈরির জন্য মুচমুচে না হওয়া পর্যন্ত ভাজা হয়। এই খাবারটি কর্নওয়ালে উদ্ভূত বলে মনে করা হয় এবং এটি একটি জনপ্রিয় সকালের নাস্তা। পরিবর্তে মাংস এবং অন্যান্য অবশিষ্ট সবজি দিয়েও তৈরি করা যায় এটি।  ম্যাশড পটেটো গ্রেভির সাথে খাওয়া যেতে পারে (সাধারণত মাংসের গ্রেভি), যদিও উদ্ভিজ্জ গ্রেভির প্রচলন বাড়ছে কারণ নিরামিষ এবং নিরামিষ প্রবণতার জনপ্রিয়তা বৃদ্ধি পেয়েছে।  ম্যাশড পটেটো করার যন্ত্র দিয়ে ম্যাশড পটেটো করা যেতে পারে। যন্ত্রটি আলুর খোসা আলাদা করে আলুগুলোকে ভর্তা করে দেয়।   তথ্যসূত্র    আরও দেখুন   বিষয়শ্রেণী:অস্ট্রেলিয়ার রন্ধনশৈলী বিষয়শ্রেণী:আলুর পদ বিষয়শ্রেণী:ব্রিটিশ রন্ধনশৈলী বিষয়শ্রেণী:ওলন্দাজ রন্ধনশৈলী বিষয়শ্রেণী:জার্মান রন্ধনশৈলী বিষয়শ্রেণী:ফিনল্যান্ডীয় রন্ধনশৈলী বিষয়শ্রেণী:লিথুয়ানীয় রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:নরওয়েজীয় রন্ধনশৈলী
দোলোরেস দেল রিও (স্পেনীয়: Dolores del Río, ; জন্ম: মারিয়া দে লোস দোলোরেস আসুনসোলো লোপেস-নেগ্রেত; ৩রা আগস্ট, ১৯০৫ - ১১ই এপ্রিল, ১৯৮৩) ছিলেন একজন মেক্সিকান অভিনেত্রী। তিনি হলিউডে প্রথম প্রধান নারী লাতিন আমেরিকান তারকা ছিলেন।হল (২০১৩), পৃ. ৩ ১৯২০ থেকে ১৯৩০-এর দশকে তিনি মার্কিন চলচ্চিত্রে অভিনয় করেন। তাকে ১৯৪০ ও ১৯৫০-এর দশকে মেক্সিকান চলচ্চিত্রের স্বর্ণযুগের অন্যতম গুরুত্বপূর্ণ নারী তারকা বলে অভিহিত করা হয়। দেল রিও তার সময়ে চলচ্চিত্রে অন্যতম সুন্দর মুখশ্রীর জন্য স্মরণীয় হয়ে রয়েছেন।  দীর্ঘ কর্মজীবনে তিনি নির্বাক চলচ্চিত্র, সবাক চলচ্চিত্র, টেলিভিশন, মঞ্চ ও বেতারে কাজ করেন। মেক্সিকোতে চলচ্চিত্র নির্মাতা এদুইন কারউই তাকে আবিষ্কার করেন। ১৯২৫ সালে তার চলচ্চিত্র কর্মজীবন শুরু হয়। তিনি হোয়াট প্রাইস গ্লোরি? (১৯২৬), রিসারেকশন (১৯২৭) ও রামোনা (১৯২৮) সহ কয়েকটি সফল নির্বাক চলচ্চিত্রে কাজ করেন। এই সময়ে তাকে লাতিন অভিনেতা রুদলফ ভালেন্তিনোর নারী সংস্করণ "লাতিন প্রেমিকা" বলে ডাকা হত।হল (২০১৩), পৃ. ২, ১৫  সবাক চলচ্চিত্রের উদ্ভবের সাথে সাথে তিনি বার্ড অব প্যারাডাইজ (১৯৩২), ফ্লাইং ডাউন টু রিও (১৯৩৩), মাদাম দু ব্যারি (১৯৩৪) এবং জার্নি ইনটু ফিয়ার (১৯৪৩) চলচ্চিত্রে অভিনয় করেন। ১৯৪০-এর দশকের শুরুর দিকে হলিউডে তার কর্মজীবনে পতন শুরু হলে তিনি মেক্সিকোতে ফিরে যান এবং মেক্সিকান চলচ্চিত্র শিল্পে যোগ দেন। দেল রিও তার নিজের দেশে ফিরে গেলে তিনি মেক্সিকান চলচ্চিত্র শিল্পের অন্যতম গুরুত্বপূর্ণ প্রচারণাকারী ও তারকা হয়ে ওঠেন। তিনি ওয়াইল্ড ফ্লাওয়ার (১৯৪৩), মারিয়া কান্দেলারিয়া (১৯৪৩), লাস আবান্দোনাদাস (১৯৪৪), বুগামবিলিয়া (১৯৪৪), এবং দ্য আনলাভড ওম্যান (১৯৪৯) চলচ্চিত্রে অভিনয় করে সফলতা লাভ করেন। এই চলচ্চিত্রগুলোকে ধ্রুপদী শ্রেষ্ঠকর্ম বলে অভিহিত করা হয়, যা বিশ্বব্যাপী মেক্সিকান চলচ্চিত্র শিল্পকে ছড়িয়ে দিতে সাহায্য করে। দেল রিও ১৯৫০-এর দশক জুড়েও অভিনয়ে সক্রিয় ছিলেন। তিনি আর্জেন্টিনা ও স্পেনেও কাজ করেন।  ১৯৬০ সালে তিনি হলিউডে ফিরে যান। পরের বছরগুলোতে তিনি মেক্সিকান ও মার্কিন চলচ্চিত্রে কাজ করেন। ১৯৫০-এর দশকের শেষের দিক থেকে ১৯৭০-এর দশকের শুরু পর্যন্ত তিনি মেক্সিকোর মঞ্চে অভিনয় করে সফলতা লাভ করেন এবং কয়েকটি মার্কিন টেলিভিশন ধারাবাহিকে অভিনয় করেন। দেল রিও ১৯৭৮ সালে শেষ বারের মত পর্দায় কাজ করেন। কয়েক বছর অভিনয় থেকে দূরে থাকা ও অসুস্থতার পর তিনি ১৯৮৩ সালে ৭৮ বছর বয়সে মৃত্যুবরণ করেন।  তথ্যসূত্র  গ্রন্থপঞ্জি    বহিঃসংযোগ           বিষয়শ্রেণী:১৯০৫-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মেক্সিকান অভিনেত্রী বিষয়শ্রেণী:ফরাসি বংশোদ্ভূত মেক্সিকান ব্যক্তি বিষয়শ্রেণী:স্পেনীয় বংশোদ্ভূত মেক্সিকান ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নির্বাক চলচ্চিত্র অভিনেত্রী বিষয়শ্রেণী:মেক্সিকান চলচ্চিত্র অভিনেত্রী বিষয়শ্রেণী:মেক্সিকান নির্বাক চলচ্চিত্র অভিনেত্রী বিষয়শ্রেণী:মেক্সিকান বেতার অভিনেত্রী বিষয়শ্রেণী:মেক্সিকান মঞ্চ অভিনেত্রী বিষয়শ্রেণী:মেক্সিকান চলচ্চিত্র শিল্পের স্বর্ণযুগ বিষয়শ্রেণী:মেক্সিকান রোমান ক্যাথলিক বিষয়শ্রেণী:গোল্ডেন অ্যারিয়েল পুরস্কার বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:১৯০৪-এ জন্ম বিষয়শ্রেণী:মার্কিন যুক্তরাষ্ট্রে মেক্সিকান অভিবাসী বিষয়শ্রেণী:মেক্সিকান বংশোদ্ভূত মার্কিন অভিনেত্রী
এম্পারর ১৯৯১ সালে প্রতিষ্ঠিত হওয়া একটি নরওয়েজিয়ান ব্ল্যাক মেটাল ব্যান্ড। তারা ২০০১ সালে বিভক্ত হয়ে যায় ও ২০০৬ এবং ২০০৭ সালে পুনরায় একত্রিত হয় ইংল্যান্ড ট্যুর ও কিছু উৎসবে অংশ নেওয়ার জন্য। এ ব্যান্ডটি প্রতিষ্ঠিত হয় সামথ ড্রামসে ও ইহসান ভোকাল ও গিটারে। পরে মরটিস বেজ গিটারে ও ফাউস্ট ড্রামসে যোগ দেয় ও সামথ রিদম গিটারে চলে আসে। ১৯৯২ সালে সামথ অন্যান্য ব্ল্যাক মেটাল ব্যান্ডের সদস্যদের সাথে নিয়ে নরওয়ের একটি প্রাচীন গির্জায় আগুন দেয়। ঐ বছরই ফাউস্টকে মাগনে আন্ডিয়েসন নামক একজন সমকামী ব্যক্তি প্রস্তাব দেয় লিলিহ্যামার নামের স্থানের অলিম্পিক পার্কে যৌনকর্মে লিপ্ত হওয়ার জন্য। ফাউস্ট রাজি হয় ও পার্শ্ববর্তী জঙ্গলে তারা যায়। এক পর্যায়ে ঐ ব্যক্তি ফাউস্টকে বেশি অত্যাচার শুরু করলে ফাউস্ট ওই ব্যক্তিকে ছুরি দিয়ে আঘাত করতে থাকে এবং মৃত্যু নিশ্চিত করে। ঐ দিনের পরের দিন ফাউস্ট মেইহেম ব্যান্ডের ইউরোনিমাউস ও ভার্গ ভিকারণেসের সাথে যায় হল্মেঙ্কল্লেন চার্চ আগুনে পোড়াতে। ১৯৯৪ সালে সামথকে ১৬ মাসের কারাদন্ড দেওয়া হয় চার্চ পোড়ানোর জন্য। ২০০০ সালের দিকে যখন সামথ ও ট্রাইম ডেথ মেটালের দিকে বেশি ঝুঁকে পড়ে তখন ইহসান চাচ্ছিল এক্সট্রিম মেটালের শৈল্পিক ও প্রোগ্রেসিভ দিকে যেতে। এভাবে ২০০১ সালে এম্পারর ব্যান্ড ভেঙ্গে যায়।   বর্তমান সদস্য   ইহসান  সামথ  ট্রাইম টোরসন   ডিস্কোগ্রাফি   ইন দ্যা নাইটসাইড ইক্লিপ্স  এন্থেমস টু দ্যা ওইয়াকিং এট ডাস্ক  ৪ ইকুইলিব্রিয়াম  প্রমিথিউসঃ দ্যা ডিসিপ্লিন অব ফায়ার এ্যান্ড ডেমিজ   বহিঃসংযোগ   roadrunnerrecords.com  bravewords.com   BestBlackMetalAlbums.com   বিষয়শ্রেণী:ব্ল্যাক মেটাল ব্যান্ড বিষয়শ্রেণী:হেভি মেটাল সঙ্গীত দল বিষয়শ্রেণী:নরওয়ের ব্যান্ড
ব্রায়ান জিওফ্রে মার্সডেন (ইংরেজি: Brian Geoffrey Marsden; ৫ অগস্ট, ১৯৩৭ – ১৮ নভেম্বর, ২০১০) ছিলেন একজন ব্রিটিশ জ্যোতির্বিজ্ঞানী তথা হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্সের মাইনর প্ল্যানেট সেন্টারের (এমপিসি) দীর্ঘকালীন পরিচালক (২০০৬ থেকে ২০১০ পর্যন্ত ডিরেক্টর এমিরেটাস)।  তথ্যসূত্র   বহিঃসংযোগ         – Marsden's announcement about XF11 made front page headlines    বিষয়শ্রেণী:গ্রহাণুর আবিষ্কর্তা বিষয়শ্রেণী:ব্রিটিশ জ্যোতির্বিজ্ঞানী বিষয়শ্রেণী:১৯৩৭-এ জন্ম বিষয়শ্রেণী:২০১০-এ মৃত্যু বিষয়শ্রেণী:পার্স স্কুলে শিক্ষিত ব্যক্তি বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ইংরেজ প্রবাসী
thumb|upright=1.35|যেসব দেশ বা অঞ্চলের উপর দিয়ে -- নিরক্ষরেখা অতিক্রম করে (লাল), মূল মধ্যরেখা অতিক্রম করে (নীল)নিরক্ষরেখা বা বিষুবরেখা বলতে কোন গ্রহের মেরুগুলো থেকে সমান দূরে অবস্থিত গ্রহপৃষ্ঠ প্রদক্ষিণকারী একটি কাল্পনিক বৃত্তকে বোঝায়। সহজ ভাষায় এটি একটি কাল্পনিক রেখা যা পৃথিবীর মাঝ বরাবর এবং উত্তর মেরু এবং দক্ষিণ মেরু থেকে সমান দুরত্বে কল্পনা করা হয় এবং যা পৃথিবীকে দক্ষিণ গোলার্ধ এবং উত্তর গোলার্ধে ভাগ করে।এই রেখাটির মান ০°। একে বিষুবীয় রেখাও বলা হয়। যেহেতু পৃথিবী সূর্যের সন্মুখে ৬৬.৫° কোণ করে প্রদক্ষিণ করে তাই,সূর্য সর্বদা নিরক্ষরেখা/বিষুবরেখার উপর অবস্থান করে না। মার্চ থেকে শুরু করে জুন পর্যন্ত সূর্য উত্তর গোলার্ধে অবস্থান করে।সেই সময় উত্তর গোলার্ধে গ্রীষ্ম ঋতু দেখা যায়,এরপর ধীরে ধীরে পৃথিবী প্রদক্ষিণের ফলে দক্ষিণ গোলার্ধে সূর্যের সামনে আসে। অর্থাৎ জুন মাসের পর থেকে সূর্য দক্ষিণ গোলার্ধের দিকে অগ্রসর হয়, বিষুবরেখা কে অতিক্রম করে।  বিষয়শ্রেণী:অক্ষরেখা বিষয়শ্রেণী:গোলকীয় জ্যোতির্বিজ্ঞান বিষয়শ্রেণী:মহাজাগতিক স্থানাঙ্ক পদ্ধতি বিষয়শ্রেণী:ক্রান্তিবৃত্ত
অক্ষর () হল সংস্কৃত পরিভাষা যার অর্থ "অক্ষয়, অবিনশ্বর, স্থির, অপরিবর্তনীয়"। শিক্ষা ও বেদান্ত দর্শনে এর প্রয়োগ রয়েছে।  ভক্তিযোগের একেশ্বরবাদী ঐতিহ্যে অক্ষরBhagavad Gita III.15 ও ওঁস্বামী বিবেকানন্দের বাণী ও রচনা, চতুর্থ খণ্ড, উদ্বোধন কার্যালয়, কলকাতা, ১৯৬৪, পৃ. ১১৪তৈত্তিরীয় উপনিষদ, প্রথম অধ্যায়, অষ্টম অনুবাক, ১ সংখ্যক শ্লোক উভয়কেই ঈশ্বরের প্রতীক বা নাম হিসেবে বিবেচনা করা হয়। ভগবদ্গীতা অনুসারে, অক্ষর অর্থ হল যিনি সর্বত্র উপস্থিত, শিব ও বিষ্ণুর নাম এবং ব্রহ্মেরBhagavad Gita VIII.3 নামও বোঝায়, আক্ষরিক অর্থে এর অর্থ অবিনশ্বর, অবিনশ্বর। ঋগ্বেদে অক্ষর উপস্থিত, কিন্তু এটি জল নামে ব্যবহৃত হয়।Rigveda, 1.34.4, 1.164.42   তথ্যসূত্র   বিষয়শ্রেণী:হিন্দু দার্শনিক ধারণা
বাংলাদেশ ইনস্টিটিউট অব টেকনোলজি (সংক্ষেপে বিআইটি) ছিল বাংলাদেশের একটি স্বায়ত্তশাসিত সরকারি প্রকৌশল বিশ্ববিদ্যালয়। বিশ্ববিদ্যালয়টি ১লা জুলাই ১৯৮৬ সালে "বাংলাদেশ ইনস্টিটিউটস অব টেকনোলজি (বিআইটি) অধ্যাদেশ, ১৯৮৬" (অধ্যাদেশ নং: XXI, ১৯৮৬) এর মাধ্যমে প্রতিষ্ঠিত হয়। এটি ছিল বাংলাদেশের  অষ্টম বিশ্ববিদ্যালয়। এটি বাংলাদেশের চারটি ইঞ্জিনিয়ারিং কলেজকে নিয়ে প্রতিষ্ঠিত হয়। বাংলাদেশ প্রকৌশল বিশ্ববিদ্যালয়ের পর এটি ছিল বাংলাদেশে প্রতিষ্ঠিত বিশেষায়িত কারিগরি শিক্ষা-সম্পর্কিত বিশ্ববিদ্যালয়। শাখা বিআইটি গুলো হলো: বিআইটি, চট্টগ্রাম, বিআইটি, রাজশাহী, বিআইটি, খুলনা এবং গাজীপুরের বিআইটি, ঢাকা। বিআইটি অধ্যাদেশের সাংবিধানিক সীমাবদ্ধতার ২০০৩ সালে এই প্রতিষ্ঠানগুলোকে পৃথক চারটি বিশ্ববিদ্যালয়ে রুপান্তর করা হয়।  বিআইটিসমূহ বাংলাদেশের তৎকালীন চারটি সরকারি প্রকৌশল মহাবিদ্যালয়ের সমন্বয়ে গঠিত হয়। বিআইটি সমূহ বিশ্ববিদ্যালয়ের মতো পরিচালিত হতো না। বিআইটিসমূহের সর্বোচ্চ কর্তৃপক্ষ ছিল ঢাকায় অবস্থিত "কাউন্সিল অব বিআইটিস"। কাউন্সিলের চেয়ারম্যান ছিলেন পদাধিকারবলে শিক্ষা মন্ত্রণালয়ের মন্ত্রী এবং "ভিজিটর" ছিলেন বাংলাদেশ রাষ্ট্রপতি। প্রতিটি বিআইটির নীতিনির্ধারণী ও প্রশাসনিক কর্তৃপক্ষ ছিল "বোর্ড অব গভর্নরস"।   বিআইটি সমূহের তালিকা  + বাংলাদেশ ইনস্টিটিউট অব টেকনোলজি নাম  প্রতীক  প্রতিষ্ঠাকাল  অবস্থান  সংক্ষিপ্ত রূপ  ওয়েবসাইট  বর্তমান নাম ও আইন বাংলাদেশ ইনস্টিটিউট অব টেকনোলজি, চট্টগ্রাম   ১৯৬৮ সালে চট্টগ্রাম ইঞ্জিনিয়ারিং কলেজ হিসেবে, চট্টগ্রাম বিশ্ববিদ্যালয় এর অধীনে  রাউজান, চট্টগ্রাম  বিআইটি, চট্টগ্রাম    চট্টগ্রাম প্রকৌশল ও প্রযুক্তি বিশ্ববিদ্যালয় (২০০৩ সনের ৩১ নং আইন; ১৯ জুলাই, ২০০৩) বাংলাদেশ ইনস্টিটিউট অব টেকনোলজি, রাজশাহী  চিত্র:বাংলাদেশ ইনস্টিটিউট অব টেকনোলজি, রাজশাহী-এর মনোগ্রাম.jpg  ১৯৬৪ সালে রাজশাহী ইঞ্জিনিয়ারিং কলেজ হিসেবে, রাজশাহী বিশ্ববিদ্যালয় এর অধীনে  রাজশাহী  বিআইটি, রাজশাহী    রাজশাহী প্রকৌশল ও প্রযুক্তি বিশ্ববিদ্যালয় (২০০৩ সনের ৩২ নং আইন; ১৯ জুলাই, ২০০৩) বাংলাদেশ ইনস্টিটিউট অব টেকনোলজি, খুলনা  চিত্র:বাংলাদেশ ইনস্টিটিউট অব টেকনোলজি, খুলনা-এর মনোগ্রাম.jpg  ১৯৬৭ সালে খুলনা ইঞ্জিনিয়ারিং কলেজ হিসেবে, রাজশাহী বিশ্ববিদ্যালয় এর অধীনে  খুলনা  বিআইটি, খুলনা    খুলনা প্রকৌশল ও প্রযুক্তি বিশ্ববিদ্যালয় (২০০৩ সনের ৩৩ নং আইন; ১৯ জুলাই, ২০০৩) বাংলাদেশ ইনস্টিটিউট অব টেকনোলজি, ঢাকা    ১৯৮০ সালে কলেজ অব ইঞ্জিনিয়ারিং হিসেবে, ঢাকা বিশ্ববিদ্যালয় এর অধীনে তেজগাঁও-এ  গাজীপুর  বিআইটি, ঢাকা   ঢাকা প্রকৌশল ও প্রযুক্তি বিশ্ববিদ্যালয়, গাজীপুর (২০০৩ সনের ৩৪ নং আইন; ১৯ জুলাই, ২০০৩)   আরও দেখুন   বাংলাদেশের বিশ্ববিদ্যালয়ের তালিকা  বাংলাদেশের শিক্ষাব্যবস্থা   তথ্যসূত্র   বিষয়শ্রেণী:বাংলাদেশের সরকারি প্রকৌশল বিশ্ববিদ্যালয় বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
আমির আসাফ মসজিদ (), যা বাবে আল-সারায়া মসজিদ নামেও পরিচিত।  এটি লেবাননের রাজধানী বৈরুতের ওয়েইগ্যান্ড স্ট্রিটে অবস্থিত একটি ঐতিহ্যবাহী মসজিদ।    ইতিহাস   ১৫৭২-১৫৮০ সালের মধ্যে আমির মনসুর আসাফ এই মসজিদটি প্রতিষ্ঠা করেন, যা সেই সময়ে সিরাইল স্কয়ারের অংশ ছিল। ১৮৮০-এর দশকে পুরনো সিরাইল ও গোসলখানা অপসারণ করে সেখানে সুক সুরসোক মার্কেট নির্মাণ করা হয়।  পরে, ১৯১৫ সালে বাবে আল-সারায়া গেট ভেঙে নতুন ফচ-অ্যালেনবি বাণিজ্যিক জেলা তৈরি করা হয়। ১৯৩৪ সালে মসজিদের পশ্চিম পাশে একটি অজুখানা নির্মাণ করা হয়, যা এতোয়াল স্কয়ারের রাস্তার পাশাপাশি ছিল।  ১৯৯০-এর দশকের মধ্যভাগে যুদ্ধ পরবর্তী পুনরুদ্ধারের সময় মসজিদের পশ্চিম দিকের অংশটি পুনরায় নির্মাণ করা হয়।   তাছাড়া ২০০১ সালে নারীদের জন্য আলাদা নামাজের স্থান ও একটি গ্রন্থাগার নির্মাণ করা হয়।    স্থাপত্য  মসজিদটির বর্গাকার আকৃতি , পাঁচ-কূপযুক্ত ছাদ, প্রবেশপথের আব্লাক নকশা এবং জানালার মুকার্নাস লেবাননের স্থাপত্যশৈলীর বৈশিষ্ট্য বহন করে।    চিত্রশালা    আরো দেখুন   লেবাননে ইসলাম   তথ্যসূত্র    বহিঃসংযোগ     বিষয়শ্রেণী:লেবাননের স্মৃতিসৌধ ও স্মারক বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:লেবাননের মসজিদ বিষয়শ্রেণী:এশিয়ার মসজিদ
thumb|right|গাড়ীতে সি এন জি ভরা হচ্ছে, ২০০৯, বাংলাদেশ  সংকুচিত প্রাকৃতিক গ্যাস (কমপ্রেসড ন্যাচারাল গ্যাস সংক্ষেপ সিএনজি) জ্বালানি হিসেবে ব্যবহৃত প্রাকৃতিক গ্যাসের একটি রূপ। গ্যাসকে চাপের মাধ্যমে তরলে পরিণত করে তা গ্যাস-ট্যাংকে জমা করা হয়।কমপ্রেসড ন্যাচারাল গ্যাস   উৎপাদন  সাধারণ ব্যবহার্য প্রাকৃতিক গ্যাসকে প্রচন্ড চাপে (৩০০০+ পি এস আই) তরলিকৃত করা হয়। গ্যাস লাইনের মাধ্যমে আগত গ্যাসকে চাপ প্রয়োগ করা হয় এতে তরলীকৃত গ্যাস, ট্যাংকে জমা হয় এবং অবশিষ্ট ৮০% গ্যাস পুনরায় লাইনে ফেরৎ যায়। এভাবে পর্যায়ক্রমে এই প্রক্রিয়ায় জমা হওয়া গ্যাস গাড়িতে সংরক্ষিত ট্যাংকে ভরে দেয়া হয়। এটির দহনে উৎপন্ন উপজাত পরিমাণ পেট্রোলিয়ামের থেকে কম হয়।   ব্যবহার  প্রায় সবধরনের ডিজেল বা পেট্রলচালিত গাড়ি সিএনজি-তে রূপান্তরের মাধ্যমে সিএনজি-কে জ্বালানি হিসেবে ব্যবহার করা যায়। তবে নিম্নে ১২৫ সিসি'র মোটর সাইকেলকে গ্যাস সিলিন্ডার পাওয়াস্বাপেক্ষে এই রূপান্তর সম্ভব।   সুবিধা  সিসা ও বেনজিন মুক্ত। রক্ষনাবেক্ষন খরচ কম।  গ্যাস সহজলভ্য ও সস্তা। সিএনজি বিক্রি হয় কিউবিক মিটার হিসেবে ১ সিএম সিএনজি'র [ সিএনজি ও জ্বালানী তেল উভয়ের মাইলেজ প্রায় সমান হলেও, এটি দামে সাশ্রয়। এছাড়াও পরিবেশ রক্ষায় এর যথেষ্ট অবদান রয়েছে।   তথ্যসূত্র   বহিঃসংযোগ   সংকুচিত প্রাকৃতিক গ্যাস - বাংলাপিডিয়া  বিষয়শ্রেণী:জ্বালানি বিষয়শ্রেণী:অনবায়নযোগ্য উপাদান বিষয়শ্রেণী:প্রাকৃতিক গ্যাস
আরব বাহিনী প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়।Marshall Cavendish Corporation. History of World War I, Volume 1. Marshall Cavendish Corporation, 2002. Pp. 255 হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।Marshall Cavendish Corporation. History of World War I, Volume 1. Marshall Cavendish Corporation, 2002. Pp. 255.   তথ্যসূত্র   বিষয়শ্রেণী:সৌদি আরবের সামরিক ইতিহাস
জন চার্লস ব্যারন  (জন্ম ২১ জুন ১৯৫৯) হলেন একজন ব্রিটিশ রক্ষণশীল রাজনীতিবিদ যিনি ২০০১ সাল থেকে ব্যাসিলডন এবং বিলেরিকে, পূর্বে বিলেরিকে- এর সংসদ সদস্য (এমপি) হিসাবে দায়িত্ব পালন করেছেন। তিনি ঘন ঘন তার দলের বিরুদ্ধে বিদ্রোহ করেছেন, বিশেষ করে ২০১৫ সালের নির্বাচনের আগে ইউরোপীয় ইউনিয়ন (ইইউ) এর উপর একটি গণভোটের আহ্বান জানিয়ে এবং ইরাক, লিবিয়া এবং সিরিয়ায় সামরিক হস্তক্ষেপের বিরোধিতা করে।  ব্যারন ইইউ-এর কঠোর সমালোচক; তিনি ২০১৬ ইইউ গণভোটের সময় ব্রেক্সিটের একজন সোচ্চার সমর্থক ছিলেন। তিনি এখন ব্রেক্সিট-পন্থী ছুটি মানে ছুটি প্রচারের সমর্থক।  ২৫ অক্টোবর ২০২৩-এ, তিনি ঘোষণা করেছিলেন যে তিনি এমপি হিসাবে ২৩ বছর পর পরবর্তী সাধারণ নির্বাচনে পদত্যাগ করবেন। এটি ২০২৩ সালের মার্চ মাসে তার পুনর্নির্বাচনের পরে ছিল।   তথ্যসূত্র   বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৫৯-এ জন্ম বিষয়শ্রেণী:যীশু কলেজ, কেমব্রিজের প্রাক্তন শিক্ষার্থী বিষয়শ্রেণী:২০শ শতাব্দীর ব্রিটিশ সেনা কর্মকর্তা বিষয়শ্রেণী:ব্রিটিশ ইউরোপীয় বিচ্ছিন্নতাবাদী
আফগান ক্রিকেট দল ২০১৬ সালের জুলাইয়ে ৫টি একদিনের আন্তর্জাতিক ম্যাচ খেলতে আয়ারল্যান্ড সফরে যায়। খেলাগুলো অনুষ্ঠিত হয় স্টোরমন্ট, বেলফাস্ট। আয়ারল্যান্ড দল প্রথমবার ৫ ম্যাচ ওডিআই সিরিজ খেলছে। সিরিজটি ২-২ এ ড্র হয়, যার প্রথম ম্যাচ পরিত্যক্ত হয় বৃষ্টির কারণে।  দলীয় সদস্য ওডিআই উইলিয়াম পোর্টারফিল্ড (অধিঃ)  মার্ক অ্যাডায়ার  জন অ্যান্ডারসন  পিটার চেজ  এড জয়েস  টায়রন কেন  অ্যান্ড্রু ম্যাকব্রায়ান  ব্যারি ম্যাকার্থি  টিম মারতাগ  কেভিন ও’ব্রায়েন  স্টুয়ার্ট পয়েন্টার  পল স্টার্লিং  শন টেরি  গ্যারি উইলসন আসগর আফগান (অধিঃ)  জাভেদ আহমেদী  ইয়ামিন আহমদজাই  নূর আলী  মিরওয়াইজ আশরাফ  হামজা হোতাক  হামিদ হাসান  রশীদ খান  মোহাম্মদ নবী  গুলবাদিন নায়েব  রহমত শাহ  মোহাম্মাদ শেহজাদ  সামিউল্লাহ শেনওয়ারি  দৌলত জাদরান  নাজিবুল্লাহ জাদরান  শাপুর জাদরান নাসির জামাল, ইমরান জানাত এবং আফসার জাজাই কে আফগান দলের সংরক্ষিত খেলোয়াড়ের তালিকায় রাখা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই   তথ্যসূত্র    বহিঃসংযোগ   Series home at ESPN Cricinfo  বিষয়শ্রেণী:২০১৬-এ আইরিশ ক্রিকেট বিষয়শ্রেণী:২০১৬-এ আফগান ক্রিকেট বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা বিষয়শ্রেণী:আফগানিস্তান ক্রিকেট দলের আয়রল্যান্ড সফর
রুদ্র প্রতাপ সরঙ্গি (১৯২৮-২০১৩) ঝাড়খণ্ডের ভারতীয় জনতা পার্টির একজন নেতা ছিলেন। তিনি ১৯৭৭ এবং ১৯৮০ সালে  জামশেদপুর থেকে লোকসভার সদস্য নির্বাচিত হয়েছিলেন। সরঙ্গি ১৯৬২ থেকে ১৯৭৬ সাল পর্যন্ত বিহার বিধানসভার সদস্য ছিলেন। তিনি ১৯৬৭ থেকে ১৯৬৮ সাল পর্যন্ত বিহার সরকারের কৃষি, সহযোগিতা ও সেচ প্রতিমন্ত্রী হিসাবে দায়িত্ব পালন করেছিলেন। তিনি ভারতীয় মজদুর সংঘের সাথে যুক্ত ছিলেন।    তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:ঝাড়খণ্ডের রাজনীতিবিদ বিষয়শ্রেণী:জামশেদপুরের ব্যক্তি বিষয়শ্রেণী:বিহার বিধানসভার সদস্য ১৯৬২-১৯৬৭ বিষয়শ্রেণী:বিহার বিধানসভার সদস্য ১৯৬৭-১৯৬৯ বিষয়শ্রেণী:বিহার বিধানসভার সদস্য ১৯৭২-১৯৭৭ বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
থাম্ব|ওকিনাওয়ার যুদ্ধের সময় প্রতিরক্ষা অবস্থানের সামরিক গোয়েন্দা চিত্র , ১৯৪৫ সামরিক গোয়েন্দাগিরি বলতে একটি সামরিক পেশা ও শাস্ত্রকে বোঝায় যেখানে মূলত গোপনে (গুপ্তচরবৃত্তির মাধ্যমে) শত্রুপক্ষ  বা শত্রু এলাকা সম্পর্কে বিভিন্ন উৎস থেকে উপাত্ত সংগ্রহ করে প্রাপ্ত উপাত্ত প্রক্রিয়াজাত, সমন্বয় সাধন, বিশ্লেষণ, মূল্যায়ন, উপলব্ধি ও ব্যাখ্যা করে এমন এক ধরনের সামরিক গোয়েন্দা তথ্য উৎপাদন করা হয়, যা সামরিক নেতাদেরকে সিদ্ধান্ত গ্রহণ প্রক্রিয়াতে দিকনির্দেশনা প্রদান করে। কোনও সামরিক অভিযানের আবশ্যকীয় শর্তাবলীর (mission requirements) অংশ হিসেবে বা অভিযান পরিকল্পনার অংশ হিসেবে উত্থিত প্রশ্নের উত্তর প্রদান করতে উপাত্ত-তথ্য যোগাড় করতে হয়। এক্ষেত্রে সামরিক নেতার (কমান্ডারের)  তথ্যের প্রয়োজনীয়তা চিহ্নিত করে সেটিকে সামরিক গোয়েন্দা তথ্য সংগ্রহ, বিশ্লেষণ ও সম্প্রচার ব্যবস্থা্র অঙ্গীভূত করে নেওয়া হয়। সামরিক গোয়েন্দাগিরিতে অধীত বিষয়াদির মধ্যে অভিযানের পরিবেশ, শত্রু-মিত্র-নিরপেক্ষ বাহিনী, সামরিক অভিযানের ক্ষেত্রে অবস্থিত বেসামরিক জনসমষ্টি, ইত্যাদি অন্তর্ভুক্ত। সামরিক গোয়েন্দাগিরি বিষয়ক কর্মকাণ্ডগুলি সব স্তরে পরিচালিত হতে পারে, রণচাতুরি থেকে রণকৌশল, শান্তিকালীন পর্বে, যুদ্ধে রূপান্তরকালীন পর্বে এবং স্বয়ং যুদ্ধকালীন পর্বে। রণকৌশলগত সামরিক গোয়েন্দাগিরি (Strategic intelligence "স্ট্র্যাটেজিক ইন্টেলিজেন্স") উচ্চতর স্তরের ও ব্যাপকতর পরিধির উপশাস্ত্র,  এবং এতে জাতীয় ও আন্তর্জাতিক পর্যায়ের সামরিক নেতাদের জন্য নীতি ও সামরিক পরিকল্পনার সূত্রায়নে প্রয়োজনীয় তথ্য নিয়ে কাজ করা হয়। অন্যদিকে রণচাতুরিগত সামরিক গোয়েন্দাগিরি (Tactical intelligence "ট্যাকটিকাল ইন্টেলিজেন্স") অপেক্ষাকৃত সীমিত পরিধি ও নিম্নস্তরের উপশাস্ত্র, এবং এখানে মূলত মাঠ পর্যায়ের সামরিক নেতাদের প্রয়োজন মেটানো হয়, যাতে তারা ঠিকমত যুদ্ধাভিযান পরিকল্পনা ও পরিচালনা করতে পারে।  বেশিরভাগ সরকার একটি সামরিক গোয়েন্দা সংস্থা (Military intelligence agency) বজায় রাখে, যার মাধ্যমে বিশেষায়িত বিভাগে বিশ্লেষণী ও গোয়েন্দা কর্মচারীর যোগান দেওয়া হয়। সামরিক ও বেসামরিক গোয়েন্দা বাহিনীগুলি সমন্বিতভাবে রাজনৈতিক ও সামরিক কর্মকাণ্ডগুলিতে বিভিন্ন ধরনের তথ্য সরবরাহ করে। সামরিক গোয়েন্দাগিরির দায়িত্ব পালন করা কর্মচারীদেরকে তাদের বিশ্লেষণী ক্ষমতা ও ব্যক্তিগত বুদ্ধিমত্তার উপর ভিত্তি করে নির্বাচন করা হয় ও এর পরে তাদেরকে আনুষ্ঠানিক প্রশিক্ষণ প্রদান করা হয়। অধুনা প্রায় সব দেশে উপাত্ত সংগ্রহ ও প্রক্রিয়াজাত করে দ্রুত ও সঠিকভাবে সামরিক গোয়েন্দা তথ্য উৎপাদন করার  ব্যবস্থা বিদ্যমান। বর্তমানে ইলেকট্রনীয় ব্যবস্থা, মানব সম্পদ, আলোকচিত্র ও ভিডিও ক্যামেরায় ধারণ, কৃত্রিম উপগ্রহ, অত্যাধুনিক বিমান, ইত্যাদির মাধ্যম অতীতের তুলনায় অতিবৃহৎ মাপনীতে তথ্য সংগ্রহ করা হয়।  ইংরেজিতে সামরিক গোয়েন্দাগিরি পেশা বা শাস্ত্র ও এতে উৎপাদিত সামরিক গোয়েন্দা তথ্য --- উভয়কেই "মিলিটারি ইন্টেলিজেন্স" (Military intelligence) নামে ডাকা হয়। এমনকি কোনও দেশের বা সরকারের সামরিক গোয়েন্দা সংস্থাকেও তার "মিলিটারি ইন্টেলিজেন্স" ডাকা হতে পারে।  তথ্যসূত্র    বিষয়শ্রেণী:গুপ্তচরবৃত্তির প্রকার বিষয়শ্রেণী:যুদ্ধ সহায়ক পেশা বিষয়শ্রেণী:সামরিক গোয়েন্দা তথ্য সংগ্রহকারী শাস্ত্র
এখানে নিন্মলিখিত নিবন্ধে ১৯৭০-এর দশকের নির্মিত ভৌতিক চলচ্চিত্রের তালিকা দেয়া আছে:   ১৯৭০-এর ভৌতিক চলচ্চিত্রের তালিকা  ১৯৭১-এর ভৌতিক চলচ্চিত্রের তালিকা  ১৯৭২-এর ভৌতিক চলচ্চিত্রের তালিকা  ১৯৭৩-এর ভৌতিক চলচ্চিত্রের তালিকা  ১৯৭৪-এর ভৌতিক চলচ্চিত্রের তালিকা  ১৯৭৫-এর ভৌতিক চলচ্চিত্রের তালিকা  ১৯৭৬-এর ভৌতিক চলচ্চিত্রের তালিকা  ১৯৭৭-এর ভৌতিক চলচ্চিত্রের তালিকা  ১৯৭৮-এর ভৌতিক চলচ্চিত্রের তালিকা  ১৯৭৯-এর ভৌতিক চলচ্চিত্রের তালিকা  বিষয়শ্রেণী:১৯৭০-এর দশকের ভৌতিক চলচ্চিত্র বিষয়শ্রেণী:দশক অনুযায়ী ভৌতিক চলচ্চিত্রের তালিকা বিষয়শ্রেণী:ধরন অনুযায়ী ১৯৭০-এর দশকের চলচ্চিত্রের তালিকা
লুইস আলফ্রেডো গ্যারাভিটো কুবিলোস (২৫ জানুয়ারী ১৯৫৭ - ১২ অক্টোবর ২০২৩),  নামেও পরিচিত ("দ্য বিস্ট") অথবা  ("গুফি"), ছিলেন একজন কলম্বীয় ধারাবাহিক খুনি, যৌন অপরাধী, পেডোফিল ও নেক্রোফিল, যিনি ১৯৯২ থেকে ১৯৯৯ সাল পর্যন্ত পশ্চিম কলম্বিয়ায় ১৯৩ জন শিকারকে,  বেশিরভাগ যুবক ও ছেলেদের যৌন নির্যাতন ও হত্যা করার আগে ২০০ জনকে যৌন নির্যাতন করেছিলেন।  ১৯৮০ সালের শরৎকালে ৬ থেকে ১৬ বছর বয়সী নাবালিকাদের উপর নির্যাতন-ধর্ষণের একটি ধারা শুরু করে, গ্যারাভিটো ৪ অক্টোবর ১৯৯২ থেকে ২১ এপ্রিল ১৯৯৯ পর্যন্ত কলম্বিয়ায় আরও ১৮৯ জন নাবালিকাকে ধর্ষণ, নির্যাতন, অঙ্গহানি ও খুন করার আগে কমপক্ষে ২০০ জন নাবালিকাকে ধর্ষণ ও নির্যাতন করেছিলেন বলে অনুমান করা হয়,  এবং ১৯৯৮ সালের গ্রীষ্মে ইকুয়েডরে আরও চারটি হত্যার ঘটনা ঘটে।  ১৯৯৯ সালের ২২ এপ্রিল ১২ বছর বয়সী জন ইভান সাবোগালের ধর্ষণের চেষ্টার অভিযোগে গ্রেপ্তার হওয়া গ্যারাভিটোকে বেশ কয়েক মাস ধরে সন্দেহের চোখে রাখা হয়েছিল, যতক্ষণ না সে ২৮ অক্টোবর ১৯৯৯ সালে স্বীকারোক্তি দেয়। আদালত রায় দেয় যে গ্যারাভিটোকে মোট ১,৮৫৩ বছর ৯ দিন কারাদণ্ড ভোগ করতে হবে।  কলম্বীয় ও ইকুয়েডরীয় শিকারদের মধ্যে, গ্যারাভিটো মোট কমপক্ষে ১৯৩ জন নাবালককে খুন করেছেন বলে নিশ্চিত করা হয়েছে, যা তাকে আধুনিক ইতিহাসের সবচেয়ে ভয়াবহ ধারাবাহিক খুনি ও শিশু নির্যাতনকারী করে তুলেছে। যদি তার ২০০৩ সালের স্বীকারোক্তি বিশ্বাস করা হয়, তাহলে ২৩ জন নাবালক এবং ৫ জন প্রাপ্তবয়স্ককে হত্যার ফলে তার হত্যার শিকারের সংখ্যা ২২১ জনে দাঁড়াবে।   তথ্যসূত্র    গ্রন্থপঞ্জি            বিষয়শ্রেণী:১৯৫৭-এ জন্ম বিষয়শ্রেণী:২০২৩-এ মৃত্যু বিষয়শ্রেণী:কারা হেফাজতে মারা যাওয়া ধারাবাহিক খুনি বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:নির্যাতনকারী বিষয়শ্রেণী:কলম্বিয়া কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:কারা হেফাজতে মারা যাওয়া কলম্বীয় ব্যক্তি বিষয়শ্রেণী:কলম্বীয় ধারাবাহিক খুনি বিষয়শ্রেণী:কলম্বীয় ধর্ষক বিষয়শ্রেণী:খুনের দায়ে দোষী সাব্যস্ত কলম্বীয় ব্যক্তি বিষয়শ্রেণী:কলম্বীয় শিশু খুনি
মুলতাই () ভারতের মধ্য প্রদেশ রাজ্যের বেতুল জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৪৯ মিটার (২৪৫৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুলতাই শহরের জনসংখ্যা হল ২১,৪২৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে মুলতাই এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:মধ্যপ্রদেশের দর্শনীয় স্থান